

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinski načelnik**

Klasa:810-01/18-01/01

Urbroj:2198/09-2-18-1

Starigrad Paklenica, 08. siječnja 2018. godine

Na temelju članka 17. stavak 3. podstavak 7. Zakona o sustavu civilne zaštite (NN br. 82/15), članka 7. stavak 2. i stavak 3. Pravilnika o smjernicama za izradu procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave (NN br. 65/16), Smjernica za izradu procjena rizika od velikih nesreća za područje Zadarske županije (KLASA: 810-01/16-1/5, URBROJ: 2198/1-01-17-5 od 21. veljače 2017. godine), te članka 46. Statuta Općine Starigrad („Službeni glasnik Zadarske županije“, broj: 04/13, 07/13 i 11/13), općinski načelnik Općine Starigrad dana 08. siječnja 2018. godine donosi

**ODLUKU**

**o postupku izrade Procjene rizika od velikih nesreća za područje općine Starigrad i osnivanju Radne skupine za izradu Procjene rizika od velikih nesreća za područje općine Starigrad**

**Članak 1.**

Ovom Odlukom uređuje se postupak izrade Procjene rizika od velikih nesreća za područje općine Starigrad, osniva Radna skupina za izradu Procjene rizika od velikih nesreća te određuju koordinatori, nositelj, izvršitelji izrade Procjene rizika i konzultant.

Procjena rizika od velikih nesreća za područje općine Starigrad (u daljnjem tekstu: Procjena) izrađuje se sukladno Smjernicama za izradu procjene rizika od velikih nesreća za područje Zadarske županije.

Postupak izrade Procjene obuhvaća prikupljanje, obradu i analiziranje podataka.

**Članak 2.**

Ovom Odlukom određuju se koordinatori za svaki pojedini rizik te nositelji i izvršitelji izrade rizika.

Ovom Odlukom određuje se Alfa atest d.o.o. iz Splita, Poljička cesta 32, ovlaštenik za prvu grupu stručnih poslova u području planiranja civilne zaštite kao konzultant.

Koordinatori organiziraju i koordiniraju izradu svakog pojedinog rizika, dok su izvršitelji dužni surađivati te u okviru svoje nadležnosti doprinositi razradi rizika.

Lista koordinatora za pojedine rizike, izvršitelja i konzultanta nalazi se u Prilogu I. koji je sastavni dio ove Odluke.

**Članak 3.**

Osniva se Radna skupina za izradu Procjene rizika od velikih nesreća za područje općine Starigrad (u daljnjem tekstu: Radna skupina).

Članovi Radne skupine, istovremeno i nositelji za pojedine rizike, osim načelnika kao glavnog koordinatora, imenuju se:

1. Šime Marasović, Načelnik Stožera CZ, zamjenik načelnika, koordinator

2. Marin Čavić, član za identificiranu prijetnju i rizik  *(potres)*

3. Ante Koić, član za identificiranu prijetnju i rizik (*poplava*)

4. Mario Zubčić, član za identificiranu prijetnju i rizik (*požar otvorenog tipa).*

**Članak 4.**

Koordinator ima slijedeće obveze:

- organizaciju i vođenje sastanaka Radne skupine,

- koordiniranje i nadziranje procesa izrade Procjene rizika,

- predlaganje izmjena i dopuna Procjene,

**Članak 5.**

Nositelji imaju slijedeće obveza:

- izrađuje scenarije za određene rizike,

- odgovorni su za vjerodostojnost podataka iz svoje nadležnosti,

- sudjeluju u analizi i evaluaciji rizika za koji su prema Prilogu 1. ove Odluke utvrđeni nositeljima, sukladno uputama,

- kontaktiraju s nadležnim tijelima, te znanstvenim institucijama u svrhu prikupljanja informacija,

- o tijeku procesa prikupljanja podataka redovito obavještavaju koordinatora,

- dostavljaju koordinatoru tražene podatke u zadanim rokovima te surađuju tijekom rada na procjeni.

**Članak 6.**

Izvršitelji imaju slijedeće obveze:

- prikupljaju podatke za analizu i evaluaciju rizika,

- sudjeluju u izradi scenarija za pojedini rizik

**Članak 7.**

Koordinator dostavlja Prijedlog procjene glavnom koordinatoru koji dostavlja Općinskom vijeću prijedlog procjene rizika na donošenje.

Koordinator, nakon donošenja Procjene, nastavlja s praćenjem događaja i kretanja od značaja za procjenjivanje rizika iz područja nadležnosti te o promjenama, jedan puta godišnje ili po potrebi izvješćuje glavnog koordinatora.

Radna skupina za izradu Procjene predlaže glavnom koordinatoru pokretanje postupaka izmjena i dopuna Procjene, odnosno ažuriranja Procjene.

Procjena rizika od velikih nesreća za općinu Starigrad izrađuje se najmanje jednom u tri godine te usklađivanje i usvajanje mora provesti do kraja mjeseca ožujka u svakom trogodišnjem ciklusu.

Procjena rizika od velikih nesreća za područje općine Starigrad može se izrađivati i češće, ukoliko se u trogodišnjem periodu nastupi značajna promjena ulaznih parametara u korištenim scenarijima i postupcima analiziranja rizika ili ako se prepozna nova prijetnja.

**Članak 8.**

Ova Odluka stupa na snagu danom donošenja.

Općinski načelnik:

Krste Ramić, dipl. oec.

Prilog 1.

|  |  |  |  |  |
| --- | --- | --- | --- | --- |
| **Rizici** | **Koordinator** | **Nositelji** | **Izvršitelji** | **Konzultant** |
| *potres* | *načelnik stožera*  *Šime Marasović* | *Marin Čavić*  *pročelnik JUO* | * *DVD Starigrad Paklenica* * *HGSS stanica Zadar* | *Alfa atest d.o.o.* |
| *poplava* | *načelnik stožera*  *Šime Marasović* | *Ante Koić*  *referent za komunalne djelatnosti*  *zamjenik pred. DVD-a* | * *DVD Starigrad Paklenica* * *Komunalno poduzeće Argyruntum* | *Alfa atest d.o.o.* |
| *požari otvorenog tipa* | *načelnik stožera*  *Šime Marasović* | *Mario Zubčić*  *direktor komunalnog poduzeća*  *predsjednik DVD-a* | * *DVD Starigrad Paklenica* | *Alfa atest d.o.o.* |